నిన్ను రేప్ చేయాలి.. అంటే ఇలానే స్పందిస్తారు
Highlights
ట్విట్టర్ బెదిరింపులపై అప్పీల్ చేసిన సింగర్ చిన్మయి
తనకు రేప్ చేస్తామంటూ బెదిరింపు రావటంపై సీరియస్
సుచీలీక్స్ ట్విట్టర్ పోస్టులతో తీవ్ర మనస్థాపం చెందిన చిన్మయి
 
సుచీలీక్స్ పేరుతో సోషల్ మీడియాలో వైరల్ అయిన తాజా పోస్ట్ ల నేపథ్యంలో... తీవ్రంగా మనోభావాలు దెబ్బతిన్న సింగర్ చిన్మయి. తనపై జరిగిన వివక్ష, కుట్రలపై స్పందించి ట్విట్టర్‌లో తన మనోభావాలను వెల్లడించినందుకు అత్యాచార, యాసిడ్‌ దాడుల హెచ్చరికలు రావడం పట్ల గాయని చిన్మయి శ్రీపాద తీవ్ర ఆందోళన వ్యక్తం చేశారు. ఈ తరహా బెెదిరింపులకు పాల్పడే వారిని ఉపేక్షించరాదని, ట్విట్టర్‌ నుంచి వారి ఖాతాలను మూకుమ్మడిగా తొలగించాలని కోరారు. మహిళలపై లైంగిక దాడి హెచ్చరికలను ట్వీట్‌ చేసే వారిపై తీవ్ర చర్యలు చేపట్టాలని ట్విట్టర్‌కు విజ్ఞప్తి చేశారు. తనకు వచ్చిన హెచ్చరికలు తీవ్రంగా కలిచివేశాయని,జీవితంపై భయాన్ని కలిగించాయని ఆందోళన వ్యక్తం చేశారు.తనకు వచ్చిన బెదిరింపు ట్వీట్లను ఆమె వివరించారు.
 
'నిన్ను రేప్‌ చేయాలి'..నీ ముఖంపై యాసిడ్‌ పోస్తా..నువ్వు మరోసారి పాడకుండా చూస్తా' అంటూ ఈ ట్వీట్లు సాగాయని చెప్పారు.ఈ బెదిరింపులపై ట్విట్టర్‌ దృష్టికి తీసుకెళ్లగా,పోలీసు కేసు నమోదైతేనే తాము చర్యలు చేపడతామని వారు చెప్పినట్టు చిన్మయి తెలిపారు.దీంతో చిన్మయి పోలీసులకు ఫిర్యాదు చేయడంతో వేధింపులకు గురిచేసిన ముగ్గురిని పోలీసులు అరెస్ట్‌ చేశారు. ఈ ఘటన తన ఆలోచనా తీరును మార్చివేసిందని చిన్మయి చెప్పారు.ప్రతిరోజూ అత్యాచార హెచ్చరికలను ఎదుర్కొనే కోట్లమంది సామాన్య మహిళలు ఈ పరిస్థితిని ఎలా అధిగమిస్తారని ఆమె ప్రశ్నించారు.
 
పోలీసులకు ఫిర్యాదు చేసే సమయం, తీరిక,ఖర్చును తట్టుకునే శక్తి ఎంతమందికి ఉంటుందన్నారు.తమ వేదికను మహిళలను వేధించేందుకు ఉపయోగించుకోవడాన్ని నిలువరించే బాధ్యత ట్విట్టర్‌పై ఉందన్నారు.ఉగ్రవాదంతో సంబంధం ఉన్న ఖాతాలను ట్విట్టర్‌ మూసివేస్తున్న క్రమంలో మహిళలపై హింసను ప్రేరేపించే వారిపైనా ఇదే అనుసరించాలని చిన్మయి స్పష్టం చేశారు.
 
— Chinmayi Sripaada (@Chinmayi) 7 March 2017
Last Updated 25, Mar 2018, 11:45 PM IST